|  |
| --- |
| FRANCIA KÖZTÁRSASÁG |
|  |  |  |
| Az Ökológiai Átállásértés a Területi Kohézióért Felelős Minisztérium |
|  |  |  |
|  |  |  |

**......-i ....... rendelet**

 a feldolgozatlan friss gyümölcs és zöldség részben vagy teljes egészében műanyagból készült csomagolás nélküli értékesítésre való felkínálására vonatkozó kötelezettségről

NOR:

***Célközönség:*** *kiskereskedelmi egységek, függetlenül attól, hogy üzletekben, boltokban és piacokon történő gyümölcs- és zöldségértékesítésre szakosodtak-e.*

***Tárgy:*** *a feldolgozatlan friss gyümölcs és zöldség részben vagy teljes egészében műanyagból készült csomagolás nélküli értékesítésre való felkínálására vonatkozó kötelezettség teljesítésének feltételei.*

***Hatálybalépés:*** *a rendelet a kihirdetését követő napon lép hatályba.*

***Értesítés:*** *a rendelet megállapítja a hulladékok elleni küzdelemről és a körforgásos gazdaságról szóló, 2020. február 10-i törvényben előírt rendelkezés végrehajtásának feltételeit, amely kimondja, hogy a kiskereskedelmi vállalkozásoknak műanyag csomagolás nélkül kell értékesítésre felkínálniuk a feldolgozatlan gyümölcsöt és zöldséget.*

*Meghatározza, hogy a rendelkezés a feldolgozatlan friss gyümölcsökre és zöldségekre, azaz az eredeti állapotukban értékesített vagy előkészítésnek, például tisztításnak, vágásnak, lecsepegtetésnek vagy szárításnak alávetett gyümölcsökre és zöldségekre alkalmazandó.*

*Meghatározza továbbá a műanyag csomagolás fogalmát. Tartalmazza az e kötelezettség hatálya alá nem tartozó friss gyümölcsök és zöldségek jegyzékét, mivel az ömlesztve történő értékesítésük esetén fennáll a minőségromlás kockázata.*

***Hivatkozások:*** *a rendelettel módosított környezetvédelmi törvénykönyv tervezetének e módosításból eredő változata megtekinthető a Légifrance honlapján (https://legifrance.gouv.fr).*

**A miniszterelnök,**

az ökológiai átállásért és a területi kohézióért felelős miniszter jelentése alapján,

tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre;

tekintettel a banánra vonatkozó forgalmazási előírások megállapításáról, e forgalmazási előírásoknak való megfelelés ellenőrzéséről és a banánágazatban a tájékoztatásokra vonatkozó követelményekről szóló, 2011. december 19-i 1333/2011/EU rendeletre;

tekintettel a hulladékok elleni küzdelemről és a körforgásos gazdaságról szóló, 2020. február 10-i 2020-105. sz. törvényre és különösen annak 77. cikkére;

tekintettel a környezetvédelmi törvénykönyvre, különösen annak L. 541-15-10. cikkére;

tekintettel a fogyasztóvédelmi törvénykönyv L. 214-1. cikkének a gyümölcs- és zöldségkereskedelem tekintetében történő végrehajtásáról szóló, 1955. augusztus 19-i 55-1126. sz. rendeletre;

tekintettel a környezetvédelmi törvénykönyv L. 123-19-1. cikke értelmében 2022. december XX. és 2023. január XX. között lefolytatott nyilvános konzultáció során tett észrevételekre,

**a következőket rendeli el:**

**1. cikk**

A környezetvédelmi törvénykönyv rendeleti része V. kötete IV. címe I. fejezetének 10. szakasza a következő D. 541-334. cikkel egészül ki:

*„D. 541-334. cikk – I.* – Az L. 541-15-10. cikk III. bekezdése 16. albekezdésének alkalmazásában a következő fogalommeghatározásokat kell alkalmazni:

1. »Gyümölcs és zöldség«: emberi fogyasztásra szánt növények vagy azok részei, például szár, gyökerek, gumók, levelek, gyümölcsök, magvak, valamint az ehető gombák;

2. »Feldolgozatlan friss gyümölcs és zöldség«: olyan friss gyümölcs és zöldség, amelynek előkészítése a következő határértékeknek megfelelően történt:

– az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU rendeletben említett forgalmazási előírások;

– a banánra vonatkozó forgalmazási előírások megállapításáról, e forgalmazási előírásoknak való megfelelés ellenőrzéséről és a banánágazatban a tájékoztatásokra vonatkozó követelményekről szóló, 2011. december 19-i 1333/2011/EU bizottsági végrehajtási rendeletben említett forgalmazási előírások;

– a fogyasztóvédelmi törvénykönyv L. 214-1. cikkének a gyümölcs- és zöldségkereskedelem tekintetében történő végrehajtásáról szóló, 1955. augusztus 19-i 55-1126. sz. rendelet 4. cikke értelmében hozott rendeletek;

3. »Csomagolás«: olyan tárolóedény, külső borítás vagy záróelem, amely részben vagy teljes egészében befedi a gyümölcsöt és a zöldséget, hogy a fogyasztó számára értékesítési egységet képezzen, valamint biztosítsa a gyümölcs és a zöldség értékesítési helyen történő bemutatását;

4. »Műanyag«: a környezetvédelmi törvénykönyv D. 541-330. cikkében meghatározott anyag.

II. – Az L. 541-15-10. cikk III. bekezdése 16. albekezdésének második mondatában említett gyümölcsök és zöldségek, amelyek ömlesztve történő értékesítése esetén fennáll a minőségromlás kockázata:

- galambbegysaláta, fiatal hajtások, fűszernövények, ehető virágok, mungóbabcsíra;

- csíráztatott magvak;

- érett gyümölcs;

- tőzegáfonya, vörös áfonya, földicseresznye és fürtös áfonya, málna, földieper, szeder, ribizli, bodza, egres, fekete ribizli és kivi;

 - endíviasaláta;

- gomba;

- kis sárgarépa;

- spenót és sóska.”

**2. cikk**

A csomagolóanyag-készletek felhasználásának lehetővé tétele érdekében a következő gyümölcsök és zöldségek 2023. december 31-ig részben vagy teljes egészében műanyagból készült csomagolásban is felkínálhatók értékesítésre:

* gerezdes paradicsom, hosszúkás szív alakú paradicsom, cseresznye- vagy koktélparadicsom (miniatűr fajták);
* spárga;
* brokkoli;
* korai burgonya és korai sárgarépa;
* saláta;
* korai hagyma;
* korai fehérrépa;
* kelbimbó;
* zöldbab;
* cseresznye;
* szőlő;
* őszibarack, nektarin és sárgabarack.

**3. cikk**

E rendeletet közzé kell tenni a Francia Köztársaság *Hivatalos Közlönyében*; végrehajtásáért – hatáskörének megfelelően – a gazdasági, pénzügyi és az ipari és digitális szuverenitásért felelős miniszter, a mezőgazdasági és az élelmiszer-önrendelkezésért felelős miniszter, az ökológiai átállásért és a területi kohézióért felelős miniszter, valamint az ökológiai átállásért és a területi kohézióért felelős miniszter mellé rendelt, ökológiai ügyekért felelős államtitkár felel.

Kelt: